Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tuterako NUPen Campusean unibertsitate-gradu berriak ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Nafarroako Gobernuaren ustez, Nafarroako Unibertsitate Publikoaren Tuterako Campusak unibertsitate-gradu gehiago hartu behar al ditu dauzkanez gain?

Nafarroako Gobernuaren ustez, Nafarroako Unibertsitate Publikoaren Tuterako Campusean gradu berriak jartzeak NUPen unibertsitate-eskaintza hobetuko al luke?

Nafarroako Gobernuaren ustez, Nafarroako Unibertsitate Publikoaren Tuterako Campusean gradu berriak jartzea mesede izanen al litzateke Nafarroa osoaren garapen orekaturako?

Corellan, 2018ko otsailaren 12an

Foru parlamentaria: Alberto Catalán Higueras